Filarmonica Banatul Timișoara

Recital de pian - Imagine Belle Époque | SÎNZIANA MIRCEA - pian, invitată: RAISA MIHAI - chitară
2025-06-12 19:00 - 20:30 (Europe/Bucharest) | Timiș
Un recital de excepție, ce aduce în prim-plan lucrări semnate de compozitori renumiți precum D. E. Elgar, B. Marcello, F. Liszt, O. Respighi, E. Morricone, A. Piazzolla, C. Orff, alături de lucrări ale S. Mircea și R. Mihai.
Acest eveniment este o incursiune în rafinamentul unei perioade legendare, „Belle Époque”, în cadrul unui turneu internațional al pianistei Sinziana Mircea.

Redital educativ - Miracolul muzicii pentru bebeluşi (0 - 2 ani) | MARTA CHIȘ - vioară, MIHAELA FAUR - harpă
2025-06-07 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru recitalul „Miracolul muzicii pentru bebeluși” au fost vândute!
Vă mulțumim pentru interes!
____________
Sâmbătă, 7 iunie 2025, de la ora 11:00, la Sala Capitol, Filarmonica Banatul Timișoara propune un recital educativ dedicat bebelușilor cu vârste între 0 și 2 ani – „Miracolul muzicii pentru bebeluși”.
Marta Chiș și Mihaela Faur vor interpreta un program creat pentru a stimula simțurile celor mici, folosind sunetele viorii și harpei. Un moment liniștit, în care muzica devine o modalitate de a conecta bebelușii cu lumea sonoră din jurul lor.

Muzică de film | Orchestra simfonică a Filarmonicii Banatul | Dirijor: DAVID CRESCENZI, solist: CLAUDIO SANTANGELO – percuție
2025-06-06 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm la un concert simfonic dedicat muzicii de film, ce include lucrări celebre de John Williams, în interpretarea Orchestrei simfonice a Filarmonicii Banatul Timișoara, sub conducerea dirijorală a maestrului David Crescenzi.
Înainte de a ne delecta cu coloane sonore din filme celebre, precum Star Wars, Indiana Jones, E.T. etc., audiem o piesă în primă audiție – Concertul pentru percuție și orchestră nr. 5 de Claudio Santangelo, interpretat de același Claudio Santangelo în rol de solist.
Nu ratați un concert ce explorează relația dintre percuție și muzica simfonică și care aduce pe scenă atmosfera captivantă a unor pelicule îndrăgite.

Concert simfonic educativ (12 - 18 ani) - Muzică de film | Dirijor: DAVID CRESCENZI
2025-06-06 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Copiii și tinerii de 12 – 18 ani sunt invitați la un concert simfonic educativ ce aduce în prim-plan lucrări de John Williams scrise pentru filme ce au devenit în timp celebre. Sub conducerea dirijorului David Crescenzi, acest concert oferă o oportunitate unică de a explora legătura între muzica simfonică și magia cinematografică.
Evenimentul are loc vineri, 6 iunie, de la ora 10:00, la Sala Capitol.

Recital Ansamblul de percuție al Conservatorului „L. Perosi” din Campobasso, Italia | Coordonator: Claudio Santangelo
2025-06-03 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ansamblul de percuție al Conservatorului „L. Perosi” din Campobasso, Italia, coordonat de talentatul Claudio Santangelo, aduce la Timișoara un recital dedicat expresivității percuției contemporane. Vom audia lucrări semnate de M. Ford, B.E.E. Paschal și C. Santangelo, într-un eveniment plin de ritm, energie, tehnică și libertate creativă.
Vor urca pe scenă: Viviana Garbetta, Giorgia D’Angelo, Lorenzo Spadacini, Gabriele D’Aloia, Giovanna Corsaro, Giuseppe Corsaro, Imma Miuccio, Emilio Mondrìa Terol.
Invitați: Doru Roman, Bogdan Buică

Recital educativ de percuție | Descoperă ritmul (6 – 10 ani)
2025-05-31 13:00 - 14:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un recital antrenant și creativ dedicat copiilor care sunt gata să înțeleagă muzica nu doar ca spectacol, ci și ca mod de exprimare. Sorina Savii, percuționistă la Opera Națională Română din Timișoara, îi ghidează pe cei mici într-o călătorie ritmică, folosind instrumente de percuție și exerciții ludice care încurajează ascultarea activă și auto-exprimarea prin muzică. Copiii vor învăța să creeze ritmuri, să repete secvențe muzicale și să experimenteze comunicarea prim muzică. O întâlnire între educație, artă și bucuria autentică a copilăriei, care ajută micii melomani să-și dezvolte simțul ritmic și să învețe prin joacă.

Recital educativ de percuție | Sunete pentru micii exploratori (3 – 5 ani)
2025-05-31 11:30 - 12:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Un recital interactiv pentru copiii curioși să descopere sunetele și ritmurile lumii din jurul lor. Sorina Savii este percuționistă la Opera Națională Română din Timișoara și are o vastă experiență în educația muzicală a celor mici. Îi încurajează să descopere muzica prin joc și explorare, motivându-i să învețe ritmuri simple într-un cadru creativ și educativ.
Un moment muzical plin de energie, care stimulează curiozitatea și creativitatea copiilor.

Recital educativ de percuție | Muzica primelor zâmbete (0 – 2 ani)
2025-05-31 10:00 - 11:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Toate biletele pentru acest recital au fost vândute. Vă mulțumim pentru interes!
____
Un moment muzical gândit cu grijă pentru bebelușii care abia încep să descopere lumea prin sunet, mișcare și vibrație. Sorina Savii, percuționistă la Opera Națională Română din Timișoara, creează o atmosferă liniștită și prietenoasă, în care instrumentele devin jucării sonore, iar fiecare sunet este o invitație la zâmbet, mirare și conexiune. Este primul pas în călătoria muzicală, în care părinții și copiii pot experimenta împreună ritmul blând al noilor începuturi.

Concert simfonic de închidere | Dirijor: MYKOLA DIADIURA, solist: VADIM GLUZMAN - vioară
2025-05-30 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Ediția a XLIX-a a Festivalului Internațional „Timișoara Muzicală” se încheie, vineri, 30 mai 2025, cu un concert susținut de Orchestra simfonică a Filarmonicii Banatul Timișoara, sub conducerea dirijorală a maestrului Mykola Diadiura.
Solist va fi talentatul violonist Vadim Gluzman, care va interpreta Concertul pentru vioară și orchestră „Distant Light” de P. VASKS.
Apoi, audiem Bacchanale din opera „Samson et Dalila”, op. 47 de C. SAINT-SAËNS și Suita simfonică „Belkis, Regina di Saba” de O. RESPIGHI. Evenimentul are loc de la ora 19:00, la Sala Capitol.

Concert Orchestra de Cameră „Liszt Ferenc” din Budapesta
2025-05-29 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Festivalul „Timișoara Muzicală” ne prilejuiește o deosebită ocazie de a-i asculta pe talentații membri ai Orchestrei de Cameră „Liszt Ferenc” din Budapesta, într-un concert de zile mari, la Sala Capitol. Evenimentul are loc joi, 29 mai 2025, de la ora 19:00. Director artistic: VÁRDAI ISTVÁN. Concertmaestru: TFIRST PÉTER.
În program:
B. MARCELLO – Introducere, Arie și Presto
A. DVOŘÁK – Serenada pentru orchestră de coarde în mi major, op. 22
B. BARTÓK – Dansurile populare românești, Sz. 56
F. LISZT – Rapsodia ungară nr. 2 în do diez minor, S. 244/2
L. WEINER – Divertimento pentru orchestră de coarde

Concert coral | Corul pe voci egale al Liceului de Artă „Ion Vidu” | Dirijor: Maria Gyuris
2025-05-29 17:00 - 19:00 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Corul pe voci egale al Liceului de Artă „Ion Vidu” Timișoara, condus de Maria Gyuris, ne va încânta cu un concert deosebit, joi, de la ora 17:00, la Sala „Mihai Perian”.
La pian: Elena Popa.
Soliști: Ionut Țîrlea, Matei Marconi, Laurențiu Stoian – percuție
Soliști vocali: Bianca Sauciur, Ilinca Andronachi, Karina Doandeș, Luiza Țuca, Eveline Kocsis, Nicoleta Ardeleanu, Sefora Ursachi, Antonia Bălan, Mateea Lolea, Jasmina Caraculea.
Tinerii artiști vor interpreta lucrări de: EUSTATIE – Protopsaltul Putnei, T. L. da VITTORIA, Ē. EŠENVALDS, K. NYSTEDT, T. VULC, R. GEORGESCU, GY. LIGETI, M. ATHERTON, O. GJEILO, D. D. VODĂ, L. C. KURSIETE.

Recital de pian | 3 MIHĂILESCU
2025-05-27 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vino să te bucuri de o seară inedită de muzică modernă pentru pian la două, patru și șase mâini!

În cadrul recitalului „3 MIHĂILESCU” de marți, 27 mai 2025, Dragoș, Manuela și Ioan Mihăilescu îți vor prezenta lucrări ale unor compozitori renumiți, precum: F. POULENC, C. DEBUSSY, G. KURTÁG, D. ȘOSTAKOVICI, P. GLASS, S. RAHMANINOV, J. CAGE.

Fii parte a unei seri magice în care talentul interpretativ și programul select se împletesc într-o experiență muzicală la superlativ!

Recital educativ | Muzică din desene animate (2 – 7 ani)
2025-05-24 11:00 - 12:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul invită micii spectatori la o întâlnire muzicală specială, plină de culoare și voie bună. Copiii vor recunoaște cu bucurie cele mai îndrăgite melodii din desenele animate ale copilăriei, în interpretarea artiștilor: Ana David – vioară, Carmen Iuga – vioară, Andreea Szekeres – violoncel, Bogdan Preda – flaut, Andreea Olariu – pian. Aranjamente muzicale realizate de Cristian Spătaru. Prezentator: Ionuț Marian Pîrvulescu.
Un moment muzical care îmbină bucuria descoperirii cu farmecul lumii desenelor animate, într-un format accesibil și prietenos pentru copiii cu vârste între 2 și 7 ani. Sunetele instrumentelor vor deveni personaje, iar muzica – o poveste pe înțelesul celor mici. Vă așteptăm cu drag să ne bucurăm împreună de muzică și zâmbete!

Concert simfonic | Dirijor: AZIS SADIKOVIC, solist: BRYAN CHENG – violoncel
2025-05-23 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Orchestra simfonică a Filarmonicii Banatul Timișoara și excepționalul violoncelist Bryan Cheng (Solist în Rezidență al Filarmonicii Banatul în Stagiunea 2024/25), sub conducerea dirijorală a mestrului Azis Sadikovic, deschid evenimentul de vineri, 23 mai 2025 cu Concertul pentru violoncel și orchestră nr. 1 în sol minor, op. 49 de D. KABALEVSKI.
În program, regăsim, de asemenea, Simfonia nr. 11 în sol minor, op. 103 de D. ȘOSTAKOVICI.
Evenimentul are loc de la ora 19:00, la Sala Capitol.

Recital Cheng 2 Duo
2025-05-21 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vă invităm să vă bucurați de o seară de muzică clasică alături de Cheng 2 Duo, format din frații Bryan Cheng (violoncel) și Silvie Cheng (pian), doi tineri artiști talentați.
În programul serii, veți asculta lucrări semnate de compozitori renumiți: C. Debussy. M. Ravel, M de Falla, S. Tsintsadze, D. Șostakovici.
Un recital deosebit ce promite să ofere o seară plină de emoție și rafinament muzical.

Iunie la Filarmonică | 3 concerte + 1 recital bonus la 100 de lei
2025-05-20 08:00 - 2025-06-06 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica 𝐵𝑎𝑛𝑎𝑡𝑢𝑙 Timișoara îți aduce începutul verii cu 3 concerte simfonice și un recital cameral bonus, toate într-un pachet de 100 lei, pentru o lună plină de muzică bună.

Concertele incluse în pachet:
Vineri, 6 iunie 2025, ora 19:00, Sala Capitol
Concert simfonic | Muzică de Film
Dirijor: David Crescenzi | Solist: Claudio Santangelo – percuție
Lucrări celebre de John Williams și o lucrare în primă audiție – Concertul pentru percuție nr. 5, compus și interpretat de Claudio Santangelo.

Vineri, 13 iunie 2025, ora 19:00
Concert simfonic | A. Dvořák și J. Brahms
Dirijor: Radu Paponiu | Solist: Ionuț Podgoreanu – corn
În program: A. Dvořák – „Legendele” op. 59 (nr. 1, 3, 10)
A. Rosetti – Concertul pentru corn și orchestră în mi bemol major, C 49
J. Brahms – Simfonia nr. 3 în fa major, op. 90.

Vineri, 20 iunie, ora 19:00
Concert vocal-simfonic extraordinar | Închiderea Stagiunii 2024–2025
Dirijor: Gabriel Bebeșelea
Corurile Filarmonicii Banatul & Liceului de Artă „Ion Vidu”
George Enescu – Simfonia română nr. 2 în re major, op. 11 și Simfonia nr. 3 în do major, op. 21

Recital bonus oferit celor care achiziționează pachetul:
Marți, 17 iunie, ora 19:00
Recital cameral | Vibrations
Valentin Șerban – vioară | Octavian Lup – violoncel | Mihai Diaconescu – pian
Lucrări de S. Rahmaninov și F. Mendelssohn

Durata campaniei: 20 mai – 6 iunie 2025
Achiziționează pachetul până pe 6 iunie 2025 și te bucur

Concert simfonic Orchestra Liceului de Artă „Ion Vidu” | Dirijor: Cosmin Hărșian
2025-05-19 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Tinerii artiști ai Orchestrei Liceului de Artă „Ion Vidu” vă invită la concert, luni, 19 mai 2025, de la ora 19:00, la Sala Capitol.
Dirijorul concertului va fi Cosmin Hărșian. Soliști: Ștefan Drăghici și Ciprian Virag (clasa a XI-a), Darius Cîrstulescu (clasa a X-a), Cătălin Catina (clasa a IX-a), Luca Igna (clasa a XII-a), Robesc Tiutiuc (clasa a X-a).
În program, lucrări de G. Verdi, A. Vivaldi, W. A. Mozart, C. M. von Weber, F. David, H. Wieniawski, A. Dvořák.

Recital de jazz | „Transylvanian DANCE”
2025-05-17 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Vino să te bucuri de o seară de jazz inedit alături de Lucian Ban (pian) și Mat Maneri (violă), doi muzicieni cu o vastă experiență internațională. În cadrul recitalului „Transylvanian DANCE”, vei asculta o fuziune fascinantă de stiluri și improvizație, într-un recital plin de energie și momente muzicale captivante.

Concert vocal-simfonic extraordinar | Orchestra și Corul Filarmonicii Banatul Timișoara și Orchestra și Corul Filarmonicii Arad | Dirijor: SASCHA GOETZEL, soliști: SVETLINA STOYANOVA – mezzosoprană, YAROSLAV ABAIMOV – tenor, PETRI LINDROOS – bas, LUCIAN ONIȚA – bas, VIRGINIA MARIA ONIȚA – soprană
2025-05-16 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Festivalul Internațional „Timișoara Muzicală” prezintă publicului timișorean „Damnațiunea lui Faust” de H. Berlioz, în cadrul concertului vocal-simfonic extraordinar de vineri, 16 mai 2025, condus de maestrul SASCHA GOETZEL.
Orchestra și Corul Filarmonicii Banatul Timișoara și Orchestra și Corul Filarmonicii Arad se reunesc pe scena Sălii Capitol de la ora 19:00.
Soliști vor fi Svetlina Stoyanova – mezzosoprană, Mickael Spadaccini – tenor, Petri Lindroos – bas, Lucian Onița – bas, Virginia Maria Onița – soprană.
Cele două coruri vor fi pregătite de maeștri Iosif Todea și Robert Daniel Rădoiaș.

Recital cameral | Romanian String Quartet
2025-05-15 19:00 - 20:30 | Sala Barocă a Muzeului Național de Artă Timișoara, Piața Unirii Nr. 1, Timișoara
Vino să te bucuri de o seară de muzică clasică alături de „Romanian String Quartet”, ansamblu alcătuit din muzicieni talentați: Maria Marica (vioară), Alexandru Marian (vioară), Cristian Andriș (violă) și Radu Sinaci (violoncel). În program, lucrări de: S. Drăgoi, M. Andricu.
Evenimentul este dedicat exclusiv melomanilor care au achiziționat pachetul promoțional „Mai la Filarmonică – Timișoara Muzicală | 5 concerte la 150 de lei”.

Concert simfonic Orchestra Facultății de Muzică și Teatru Timișoara | Dirijor: Cristian Câșleanu
2025-05-13 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Artiștii Orchestrei Facultății de Muzică și Teatru Timișoara, sub conducerea dirijorală a lui Cristian Câșleanu, vă invită la concert, marți, 13 mai 2025, de la ora 19:00, la Sala Capitol.
Soliști vor fi studenți de la secțiile de instrument și canto ale Facultății, iar repertoriul pe care ni-l propun reunește lucrări din perioada clasicismului până la muzica secolului al XX-lea.

Concert simfonic „Jazz meets Sympho”| Orchestra Națională de Tineret a Moldovei | Solist: CRISTIAN CHIABURU - chitară bas
2025-05-11 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În cadrul turneului „Moldova – Familia Noastră”, talentații artiști ai Orchestrei Naționale de Tineret a Moldovei ne prezintă un program captivant de muzică basarabeană de Cristian Chiaburu. Cristian Chiaburu la chitară bas va fi solistul concertului de la Sala Capitol. Evenimentul are loc de la ora 19:00.

Concert simfonic | Dirijor: ALEKSANDAR MARKOVIC, solist: FLORIN ILIESCU – vioară
2025-05-09 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Bruch și Brahms sunt compozitorii de ale căror lucrări ne vom bucura vineri, 9 mai 2025, de la ora 19:00, la Sala Capitol.
Atunci, Orchestra simfonică „Remus Georgescu” a Filarmonicii Banatul Timișoara și solistul Florin Iliescu, sub conducerea dirijorului ALEKSANDAR MARKOVIC, vor interpreta Concertul pentru vioară și orchestră nr. 1 în sol minor, op. 26 de M. Bruch.
O lucrare monumentală, pentru desăvârșirea căreia a fost nevoie de 21 de ani – Simfonia nr. 1 în do minor, op. 68 de J. Brahms, va încheia programul artistic al serii.

Recital cameral | Ansamblul Moldo Crescendo
2025-05-08 19:00 - 20:30 | Sala „Mihai Perian” a Liceului de Arta „Ion Vidu”, Strada Cluj Nr. 12, Timișoara, Timiș, 300576, România
Vă oferim o seară de neuitat de muzică clasică în compania Ansamblului Moldo Crescendo, alături de talentații muzicieni Dan-Iulian Druțac, Constantin Borodin și Marcel Lazăr.
În cadrul recitalului, veți putea asculta lucrări de excepție ale marilor compozitori G. Enescu, S. Rachmaninov.
Bucurați-vă de o seară de muzică rafinată într-un cadru intim și special!

Recital de percuție | Bucharest Percussion Ensemble
2025-05-06 19:00 - 20:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Lasă-te cucerit de sunetul instrumentelor de percuție și încarcă-te cu energie bună alături de artiștii Bucharest Percussion Ensemble.
Marți, 6 mai 2025, de la ora 19:00, la Sala Capitol, percuționiștii IOANA AILENEI, VLAD POLGAR, ȘTEFAN AILENEI, VLAD MACSIMOV, MIHAI MÎNZAR, ALEXANDRU STROE vor interpreta lucrări de S. REICH, M. SCHMITT, C. Y. CANGELOSI, O. C. CONDON, N. J. ŽIVKOVIĆ, I. TREVINO, E. SÉJOURNÉ.

Concert vocal-simfonic inaugural | Dirijor: Radu Popa, soliști: Valentin Răduțiu – violoncel, Rut Iovescu- soprană, Virginia Maria Onița - soprană
2025-05-02 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Concertul vocal-simfonic de vineri, 2 mai 2025, deschide ediția a XLIX-a a Festivalului Internațional „Timișoara Muzicală”. De la ora 19:00, la Sala Capitol, orchestra condusă de maestrul RADU POPA va interpreta Uvertura la opera Oberon de C. M. von WEBER.
Apoi, violoncelistul Valentin Răduțiu se alătură artiștilor noștri pentru a prezenta în primă audiție „Schelomo” – Rhapsodie Hébraïque pentru violoncel și orchestră de E. BLOCH.
Visul unei nopți de vară, op. 61 de F. MENDELSSOHN-BARTHOLDY încheie programul artistic de vineri. Celebra lucrare va fi interpretată de Orchestra și Corul Filarmonicii, alături de sopranele RUT IOVESCU și VIRGINIA MARIA ONIȚA.
Corul va fi pregătit de maestrul IOSIF TODEA.
Vor interpreta actorii DANIELA TÖRÖK și CĂTĂLIN URSU.
Nu ratați un eveniment special, în care muzica va fi completată de proiecțiile tablourilor realizate live, în nisip, de talentata Ana Munteanu, aducând o dimensiune vizuală unică muzicii interpretate.

Concert vocal-simfonic educativ | Visul unei nopți de vară (12 - 18 ani)
2025-05-02 11:30 - 12:30 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Din motive obiective, recitalul educativ a fost anulat. Cei care și-au cumpărat bilete, le pot utiliza pentru intrarea la un alt recital educativ la alegere din luna mai sau pot solicita returnarea contravalorii biletului.
Mulțumim pentru înțelegere!
_______________________
Magia muzicii și a poveștilor prinde viață în cadrul unui concert vocal-simfonic educativ, ce va avea loc vineri, 2 mai 2025, de la ora 11:30, la Sala Capitol. Orchestra Simfonică „Remus Georgescu” și Corul „Ion Românu” ale Filarmonicii Banatul din Timișoara, sub bagheta dirijorului Radu Popa, invită tinerii iubitori de muzică într-o călătorie sonoră plină de farmec – „Visul unei nopți de vară” de Felix Mendelssohn-Bartholdy, inspirată de comedia romantică omonimă a lui William Shakespeare.
Evenimentul aduce împreună muzica, teatrul și arta vizuală. Pe scenă vor urca sopranele Rut Iovescu și Virginia Maria Onița, alături de actorii Daniela Török și Cătălin Ursu, care vor da viață personajelor cu talent și sensibilitate.
Un moment special va fi oferit de artista Ana Munteanu, care va ilustra live, prin arta desenului în nisip, scene inspirate din muzică și poveste, adăugând o notă unică întregii experiențe.

Concert coral educativ | Coloane sonore din filme celebre (7 – 12 ani)
2025-04-30 15:00 - 16:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Muzica filmelor care au încântat generații întregi se va auzi la Sala Capitol a Filarmonicii Banatul Timișoara, miercuri, 30 aprilie 2025. Copiii cu vârste cuprinse între 7 și 12 ani sunt invitați să asculte interpretările cuceritoare ale membrilor Corului Filarmonicii Banatul Timișoara, sub conducerea maestrului Iosif Todea. Vor da strălucire muzicii vocile mezzosopranei Ana Kui și a baritonilor Alexandru Șuca și Eugen Goldiș. Moderator va fi actorul Adrian Jiavn. Recitalul educativ are loc de la ora 15:00.

Concert simfonic | Dirijor: CHRISTIAN SCHUMANN, solist: GIOVANNI PUNZI – clarinet
2025-04-25 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Stagiunea intitulată „Călătorii muzicale” ne prilejuiește ocazia unei seri de muzică franceză, vineri, 25 aprilie 2025. De la ora 19:00, la Sala Capitol, Orchestra simfonică „Remus Georgescu” a Filarmonicii Banatul Timișoara, dirijată de Christian Schumann, va interpreta „Pavană pentru o infantă defunctă” de M. RAVEL. Apoi, Concertul pentru clarinet și orchestră de J. FRANCAIX va răsuna în interpretarea orchestrei și a solistului Giovanni Punzi. Seara se încheie cu „Marea” de C. DEBUSSY.
___
EN
The season titled „Musical Journeys” offers us the opportunity for an evening of French music on Friday, April 25, 2025. Starting at 19:00 at Capitol Hall, the „Remus Georgescu” Symphonic Orchestra of the Banatul Timișoara Philharmonic, conducted by Christian Schumann, will perform Pavane for a Dead Princess by M. RAVEL. Following this, the orchestra and clarinet soloist Giovanni Punzi will present Clarinet Concerto by J. FRANCAIX. The evening will conclude with La Mer by C. DEBUSSY.

Concert vocal-simfonic | Dirijor: RADU POPA, soliști: DANIEL CIOBANU – pian, MARIA VIRGINIA ONIȚA – soprană, LUCIAN ONIȚA – bas
2025-04-17 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
În preajma sărbătorilor Pascale, vă invităm la concertul susținut de Orchestra simfonică „Remus Georgescu” și Corul Ion Românu” ale Filarmonicii Banatul Timișoara. În deschidere, audiem Concertul pentru pian și orchestră nr. 2 în do minor, op. 18 de S. RAHMANINOV, lucrare a cărui solist va fi pianistul Daniel Ciobanu. În Joia Mare, artiștii instrumentiști și cei lirici vor interpreta, apoi, emoționanta lucrare Requiem, op. 48 de G. FAURÉ. Soliști vor fi soprana Maria Virginia Onița și basul Lucian Onița. Concertul va dirijat de RADU POPA.
___
EN
In anticipation of the Easter holidays, we invite you to a concert featuring the „Remus Georgescu” Symphonic Orchestra and the „Ion Românu” Choir of the Banatul Timișoara Philharmonic. The concert will open with Piano Concerto No. 2 in C minor, Op. 18 by S. RAHMANINOV, with pianist Daniel Ciobanu as the soloist. On Holy Thursday, the instrumentalists and vocalists will then perform the moving Requiem, Op. 48 by G. FAURÉ. The soloists will be soprano Maria Virginia Onița and bass Lucian Onița. The concert will be conducted by RADU POPA.
